Joe Biden

| Joe Biden |
| --- | --- |
 Presidentti Joe Bidenin virallinen muotokuva vuonna 2021.
Yhdysvaltain 46. presidentti
 20. tammikuuta 2021 – 20. tammikuuta 2025  
Varapresidentti:  Kamala Harris
Edeltäjä:  Donald Trump
Seuraaja:  Donald Trump
Yhdysvaltain 47. varapresidentti
 20. tammikuuta 2009 – 20. tammikuuta 2017  
Presidentti:  Barack Obama
Edeltäjä:  Dick Cheney
Seuraaja:  Mike Pence
Yhdysvaltain senaattori Delawaresta
 3. tammikuuta 1973 – 15. tammikuuta 2009  
Edeltäjä:  J. Caleb Boggs
Seuraaja:  Ted Kaufman
Yhdysvaltain senaatin ulkosuhteiden puheenjohtaja
 4. tammikuuta 2007 – 3. tammikuuta 2009 6. kesäkuuta 2001 – 3. tammikuuta 2003 3. tammikuuta 2001 – 20. tammikuuta 2001  
Edeltäjä:  Richard Lugar Jesse Helms Jesse Helms
Seuraaja:  John Kerry Richard Lugar Jesse Helms
Kansainvälisen huumausainevalvontalautakunnan puheenjohtaja
 4. tammikuuta 2007 – 3. tammikuuta 2009  
Edeltäjä:  Chuck Grassley
Seuraaja:  Dianne Feinstein
Yhdysvaltain senaatin lakivaliokunnan puheenjohtaja
 6. tammikuuta 1987 – 3. tammikuuta 1995  
Edeltäjä:  Strom Thurmond
Seuraaja:  Orrin Hatch
Henkilötiedot
Syntynyt: 20. marraskuuta 1942 (ikä 82) Scranton, Pennsylvania, Yhdysvallat
Ammatti:  lakimies
Puoliso:  Neilia Hunter (aviol. 1966–1972) Jill Tracy Jacobs (aviol. 1977–)
Tiedot
Puolue:  demokraatit
Koulutus:  Juris Doctor
Tutkinnot:  Delawaren yliopisto Syracusen yliopisto
Uskonto:  roomalaiskatolisuus
 Nimikirjoitus
Aiheesta muualla
joebiden.com/es/inicio
  [ Muokkaa Wikidatassa ]   
Joseph Robinette ”Joe” Biden, Jr. ([ˈbaɪdən]; s. 20. marraskuuta 1942 Scranton, Pennsylvania, Yhdysvallat) on yhdysvaltalainen poliitikko, joka toimi Yhdysvaltain 46. presidenttinä yhden kauden ajan vuosina 2021–2025. Ennen presidenttikautensa alkua 20. tammikuuta 2021 Biden oli Yhdysvaltain varapresidentti Barack Obaman kahdella presidenttikaudella 2009–2017 sekä Yhdysvaltain demokraattipuolueen senaattori 36 vuotta 1973–2009 Delawaren osavaltiosta. Biden ja hänen varapresidenttiehdokkaansa Kamala Harris voittivat vuoden 2020 presidentinvaaleissa edellisen presidentin, republikaanipuolueen ehdokkaan Donald Trumpin. 78-vuotiaana hänestä tuli vanhin Yhdysvaltain presidentti.
Bidenin kauden alussa Yhdysvallat palasi Pariisin ilmastosopimukseen. Biden allekirjoitti lait koronaviruspandemian jälkeisestä elvytyspaketista ja infrastruktuurin rahoitusohjelmasta. Massiiviset ohjelmat vahvistivat Yhdysvaltain taloutta. Vuonna 2022 Biden ajoi kongressissa läpi Inflation Reduction Act -lakipaketin, joka ohjasi lähes 400 miljardia euroa ilmaston lämpenemisen hillitsemiseksi ja vihreän energiasiirtymän helpottamiseksi. Biden veti Yhdysvaltain joukot Afganistanista, mikä lopetti Afganistanin sodan. Hän vastasi Venäjän hyökkäykseen Ukrainaan asettamalla Venäjälle pakotteita ja antamalla Ukrainalle sotilaallista ja humanitaarista apua. Biden tiivisti Naton yhteistyötä ja palautti eurooppalaisten liittolaisten luottamuksen.
Biden tavoitteli demokraattien presidenttiehdokkuutta ja toista presidenttikauttaan 2024 presidentinvaaleissa, mutta vetäytyi vaalikampanjasta 21. heinäkuuta 2024. Biden ilmoitti vetäytymisen yhteydessä tukevansa varapresidentti Kamala Harrista demokraattien presidenttiehdokkaaksi.